Data was extracted from:https://www.infomed.co.il/drugs/eletriptan/

המומחים של
Info
med
מסבירים:
אלטריפטאן היא תרופה המיועדת לטיפול בהתקפי
מיגרנה
חריפים עם או ללא תחושת aura. היא אינה מיועדת למניעה של התקפי מיגרנה.
כמו תרופות אחרות מהדור החדש לטיפול במיגרנה (
סומאטריפטאן
,
זולמיטריפטאן
,
ריזאטריפטאן
ו
נאראטריפטאן
) אלטריפטאן פועלת באופן סלקטיבי על קבוצה מסוימת של קולטנים לסרוטונין מסוג 5HT-1. פעולה זו גורמת לכיווץ כלי הדם בעורקים שבמעטפת המוח ומובילה להקלה במיגרנה.
היעילות ותופעות הלוואי של אלטריפטאן תלויות במנה הניתנת, ככל שהמינון גבוה יותר היעילות מוגברת אך גם הסיכון לתופעות לוואי גדל. עקב כך המינון היומי המקסימלי הוא 80 מ"ג.
בשימוש תדיר בתרופות למיגרנה, לאורך מספר ימים או שבועות, ייתכנו כאבי ראש יומיים מתמשכים. יש לפנות לרופא במקרה כזה,  שכן ייתכן ויהיה צורך בהפסקת הטיפול בתרופה לפרק זמן מסוים.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
יש לקחת מיד עם התחלת הכאב, כאשר במידת הצורך ניתן לחזור על המנה לאחר הפרש של לפחות שעתיים מהמנה הראשונה. (כלומר מקסימום 2 מנות ב-24 שעות).
טווח המינון
טבליה של 20 או 40 מ"ג למנה. מקסימום 80 מ"ג ביממה.
תחילת ההשפעה
תוך 30 דקות.
משך ההשפעה
תוך 30 דקות.
מנה שנשכחה
מומלץ ליטול הטבליה מייד כשמתחיל התקף המיגרנה.
הפסקת התרופה
יש להפסיק השימוש לאחר שההתקף חלף.
מינון עודף
אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא. תסמיני מינון עודף עלולים לכלול: כאב ראש חזק, טשטוש ראייה, קושי בריכוז, כאב בחזה, פירכוסים, עייפות ועילפון. יש לפנות לקבלת עזרה רפואית.
אזהרות
תזונה
אין הגבלות. גבינה צהובה, יין ושוקולד עשויים להשרות התקף מיגרנה או להחמירו בחלק מהחולים.
נהיגה
יש להימנע מנהיגה במהלך התקף מיגרנה או לאחר נטילת התרופה, כיוון שהתרופה, או המיגרנה עצמה עלולים לגרום לישנוניות. התרופה יכולה גם לגרום לסחרחורת.
הריון
אין להשתמש בתרופה מלי להיוועץ ברופא בהריון ובעת תכנונו.
הנקה
אין להשתמש מבלי להיוועץ ברופא. מומלץ להימנע מהנקה במשך 24 שעות לאחר נטילת התרופה.
תינוקות וילדים
בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים
ייתכן שיהיה צורך בהפחתת המינון.
דווח לרופא במקרה של
פגיעה בתיפקוד הכליה
מחלת כבד
מחלת כלי דם, הפרעה בזרימת הדם
יתר לחץ דם
נטילת תרופות אחרות ששמן מסתיים ב'טריפטאן'
התקף לב או שבץ לאחרונה
סוכרת
עישון
רמת כולסטרול גבוהה בדם
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות לוואי שכיחות: כאב ראש, סחרחורת, ישנוניות, בחילה ויובש בפה. לחץ בגרון, עקצוץ או תחושה לא תקינה, כאב. ייתכנו גם תופעות כגון: אי נוחות כללית, עליית לחץ דם, כאב או לחץ בחזה, דופק מואץ,קושי בבליעה, כאב בטן, קלקול קיבה, צרבת, כאב גב, נימול, טונוס שרירים מוגבר והזעת יתר, תחושת חום, צמרמורות, נזלת, הזעה, הסמקה.
תופעות נדירות: הלם, אסתמה, גרד, הפרעות עוריות, נפיחות בלשון, זיהום בדרכי הנשימה, בלוטות לימפה נפוחות, קצב לב איטי, שינויים במצב הרוח, ניוון של המפרקים, הפרעות בשרירים, עצירות, דלקת בוושט, גיהוקים, כאב בחזה, דימום וסתי מוגבר או ממושך, זיהום בעין, שינויים בקול.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה.
אין ליטול אלטריפטאן בשילוב תרופות אחרות ששמן מסתיים ב'טריפטאן' (לדוגמה: סומאטריפטאן, ריזאטריפטאן, נאראטריפטאן, זולמיטריפטאן, אלמוטריפטאן ופרובאטריפטאן.
ארגוטאמין, נגזרות ארגוטאמין ואגוניסטים אחרים של קולטנים לסרוטונין מסוג 5HT-1: בשילוב אלטריפטאן עם תרופות אלו קיים סיכון לכיווץ מוגבר של כלי הדם ולפגיעה לבבית. יש לחכות 24 שעות בין נטילת שתי התרופות.
נוגדי דיכאון מסוג SSRI, נוגדי דיכאון טריציקלים, ותרופות אחרות הפועלות על קולטנים של סרוטונין: אף על-פי שאין דיווחים על כך, ישנו סיכון לתסמונת סרוטונין במתן משולב עם אלטריפטאן. תסמונת זו כוללת תסמינים כגון: ריגוש יתר, שינויים קיצוניים במצב הרוח, עצבנות ואף איבוד הכרה.
קטוקונאזול, איטראקונאזול, קלאריתרומיצין, אריתרומיצין ומעכבי פרוטאז-לטיפול באיידס: כגון- ריטונאביר, בולמי סידן: כגון- פלודיפין ומעכבי משאבת מימן: כגון- אומפראזול: תרופות אלו מעכבות את האנזים שאחראי לפירוק של אלטריפטאן בכבד ולכן שילוב זה עלול להוביל להגברת ההשפעה של אלטריפטאן וסיכון מוגבר לתופעות לוואי. יש לחכות 72 שעות בין נטילת תרופות אלו לנטילת אלטריפטאן.
אין ליטול את התכשיר הצמחי היפריקום (לטיפול בדיכאון) באותו הזמן עם אלטריפטאן. במקרה נטילה של היפריקום- יש להתייעץ עם הרופא לפני הפסקת השימוש בו.
השפעת שימוש ממושך
אין להשתמש באלטריפטאן לתקופה ממושכת, אלא רק לטיפול בהתקף חריף.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא